Épître dédicatoire du P. de la Rue à Corneille
# Épître dédicatoire du P. de la Rue à Corneille

1ᵒ Ad clarissimum virum P. Cornelium, tragicorum principem.

Ite, meæ, junctis modo cantibus, ite, Camœnæ : Quærite quo vester sese ferat auspice vates Per populos, longeque adeat ventura nepotum Sæcula, et extremum non ultra inglorius orbem. Ne tamen assiduo procerum terere atria gressu, 5 Neu molles captare aditus, precibusve superbas

Expugnare fores vobis labor : hæc mala Musis Hospitia, hæ latiis infestæ moribus ædes ; Has fugite, et pulchro fastus contemnite fastu. Vos neque splendor opum, Tyrii neque muricis ardor, 10 Lubrica nec vanæ seducant fulgura pompæ : Immortale decus petimus. Juvat astra volatu Quærere inoffenso, et cœtus fugisse profanos. Tu mihi, Castaliæ tu numen et arbiter aulæ, Corneli, dux esto viæ ; tu densa reclude 15 Nubila, tu dignis præsens allabere curis. Scilicet humanæ vicisse oblivia sortis Jamdudum, et rutiiis elapsus ad æthera pennis Sub pedibus nimbos, ac desidis otia terræ, Indecoresque procul caneris liquisse tumultus. 20 At non Dædalei dedit hoc tibi muneris usus, Nec fragiles tibi cera humeris attexuit alas : Ipsa novo applaudens cessit tibi munere Fama Remigiumque tubamque, tuo quo plenius ore Gallicus ad geminos honor increbresceret axes. 25 Hanc adeo, qua te toties regalia fata Magnanimosque duces populi stupuere canentem, Hanc nostris inflare, tua in præconia, Musis Jam liceat ; neque enim cantu leviore decorum est Dicere quantum altrix tibi Gallia, sæcula quantum, 30 Et mores hominum, atque omnis tibi debeat ætas. Scilicet exesa divina Tragœdia palla, Annorumque situ et ruga deformis anili, Squalebat tristi noctis demersa baratbro ; Aut fescennina cingens sibi tempora larva, 35 Vulgabat stolidi sese ad ludibria vulgi. Tu senio effœtos juvenili lumine vultus Induere, et doctis redivivum in membra vigorem Fundere carminibus ; tu spargere floribus ora, Tu castum potuisti oculis afflare pudorem. 40 Hinc simul effrænis compressa licentia scenæ, Ingenui venere sales, et digna severis Auribus innocuo condita lepore voluptas. Hinc regum audaci penetrare in limina gressu Cœpit, et augustas heroum pascere mentes. 45 Ipse sonis etiam gravibus magnaque profundos Voce vocans manes imis excire sepulchris

Ausus, et ætherei revocare in luminis auras. Vidimus Elysio faciles prodire recessu Insignes animas, et sponte patentia Ditis 50 Ostia ; nec priscos iterum sibi sumere vultus, Nec veteres iterum puduit renovare querelas. Ipsa feras artes implacatumque rigorem Medea ; ipse parens fratrum conjuxque parentis Œdipus, incestos orbi confessus amores, 55 Expendit propriis fatorum crimina pœnis. Rursus, tergeminæ fumantem sanguine cædis, Germanum in pectus tulit asper Horatius ensem ; Rursus et imbelli tabescere nescia fletu, Dilectosque viri cineres patriæque jacentis 60 Tristes relliquias digno complexa dolore, Romanum explicuit fortis Cornelia robur. Tuque, o tu victor generi socer, ultor et idem, Juli, acies rumpens pharias et inhospita Magno Mœnia, sacrilegæ poscentem præmia cædis 65 Semivirum immerita spoliasti luce tyrannum. Tu quoque privatos, Auguste, domare furores Visus, et ingratum parcendo frangere Cinnam. At quis felicem gemina post funera prole Mauritium, et dubiæ miserum discrimine prolis 70 Inde Phocam, hinc stricto juvenes pendere sub ictu Non stupuit ? Quis non, Italis memorabile probris Sertori exilium miratus, et aspera Galbæ Consilia, et spreti non longum crimen Othonis ?

Quis non et miseros Sophonisbæ agnovit amores 75 Sidoniosque animos, latii cum præda triumphi Barbara Romuleos calcaret fœmina fastus, Et claram raperet sponsi de munere mortem ? Cætera quid memorem quæ per te reddita vitæ Agmina, se in lucem plausumque dedere theatri ? 80 Et nunc par reliquos vitæ lucisque cupido Sollicitat manes. Video Cocytia circum Flumina, turbam atris nequicquam effervere ripis Ingentem, exsanguesque diu tibi tendere palmas. Imprimus sævos in vincula ducere Persas, 85 Bactraque adhuc, summisque Asiæ de finibus Indos Gestit Alexander. Libycæ tum gloria gentis, Annibal, antiquos volvit sub mente labores, Et Trebiam, et Cannas, et adacti opprobria leti, Torvus adhuc, ut quondam, Italas cum verteret arces 90 Victor, et admenso clades expenderet auro. Aspicis et geminos, Tyriæ duo funera prolis, Scipiadas, Mariosque, invictaque nomina Brutos, Secretisque piis dicentem jura Catonem, Protinus effuso properare ad littora gressu. 95 Quam vellent Stygiæ pariter te vindice noctis Exsolvi tenebris, superasque invisere sedes, Qua licet, et grandi tecum prodire cothurno ! Nec tamen aut meritis devincta minoribus ætas Nostra tibi, aut seros ætas visura nepotes, 100 Utraque cum pulchras per te formetur in artes, Et gravibus discat majorum insistere factis. Nec mihi quisquam alio mentes assurgere versu Altius, aut rigidæ citius fastigia jactet Scandere virtutis. Duros hinc fingere mores, 105 Hinc licet officiis urbanæ assuescere vitæ ; Hinc legum quid jura velint, quæ cura tuendæ Sit patriæ, quid casta fides, quid sancta parentum Relligio, sanguisque, et regum gratia poscat ; Atque palatinæ patet anceps alea sortis. 110 Tum vanosque metus purgare, modumque dolori Ponere ; tum tictis animum tentare periclis Per ludum, inque omnes fati durare procellas Discimus exemplis, et vitam impendere famæ.

﻿Quid, quam multa tuis debet jam Gallia curis, 115 Expediam ? tanto quantum se jactat alumno, Et reliquas inter caput effert unica gentes ? Nam quid deinde tuis conferre laboribus ausit Attica simplicitas ? quid hianti invecta cothurno Et tumido incedens hispana tragœdia passu ? 120 Quid veneres italæ, fractique loquacior oris Mollities ? quid, romulei laus una theatri, Annæus, veteri concretam frigore venam, Et vacua ostentet clamosæ jurgia scenæ ? ﻿His rerum fines melius, penitusque latentes 125 Vestigare vias ; his præpetis omine pennæ Aut fibris ovium casus aperire futuros Fas fuerit ; fas artifici spirantia cœlo Mollius, aut vivis æquare coloribus ora. Sæcla tibi magna dudum tellure sepulta 130 Carminibus reparare, novæque refundere luci, Hæ tibi sunt artes, Corneli ; hinc nominis ibit Fulgor in immensum, et cœlo se Gallia tollet. Hac tu conspicua famæ sublimis ab arce Splendidus in radiis, tenues ne despice Musas. 135 Forte equidem indoctæ moveant fastidia plebis, Autteneras lacerent peregrinis cantibus aures ; At non incomptæ venient tibi, quas tua nuper Laurus inassuetæ velavit frondis honore, Quas patrio insignes voluisti incedere cultu. 140 His adeo teneræ si laus et gratia formæ Ulla, decor per te venit omnis ; et omnibus æquum est, Qua poterunt, numeris meritas tibi solvere grates. Id patere, has memori tibi sese addicere cultu Æternumque tuo sibi nomine condere nomen. 145 Qualis ubi lento media inter gramina lapsu Tenuis adhuc hedera, et frondosis abdita silvis, Serpit humi nitens : solido si robore quercus Alta, ingens, superas ramis educta sub auras, Aut vetus occurrat Parnassi gloria laurus, 150

Tum levibus fibris, et morsu tortilis unco Subrepit sensim, ac lato se cortice fundit, Summa petens. Non illam hiemes, nec acuta revellant Prælia ventorum ; sociam neque respuit arbos. At licet excelso nemus una cacumine vincat, 155 Excipit amplexus humiles, annosaque stringi Brachia, et implexis gaudet florere corymbis ; Abjectasque prius fert secum ad sidera frondes. Rothomagi Kal. jun. M.DC.LXIX.

2ᵒ Ad clarissimum virum Petrum Cornelium, in obitu Caroli filii : Symbolum : Parelius in pluviam diffluens ; lemma : Par si durasset.

Nequicquam varios imitando fingere soles Nitimur imprudens hominum genus, aurea quanquam Pigmenta, et croceos operi miscemus honores. Hic solem labor, hoc lucis decorisque parentem Lucis opus petit ; humanæ nil indiget artis, 5 Et radios habet ipse, suos habet ipse colores. Aspicis ut nitidam toto legit aere nubem, Cui proprios credat transfuso lumine vultus ? Illa sinu levi, quem densius agmen opacat Nimborum, et cæca splendentem terminat umbra, 10 Excipit, illapsos atque in se colligit ignes. Urget opus Titan, jamque æmula lumina vellet, Et quos pingit adhuc, pictos jam cernere vultus. Sic placet illa tamen, nec degener ardet imago, Imperfecta licet : quippe hanc nova forma, decusque 15 Lucis inoffensæ, et radii jam mille coronant. Dum Phœbus sibi plaudit, et hæc miracula terris Ostentat, nimio flammarum ardore subactus

Non exspectatos solvit se nimbus in imbres, Nec finem egregio sinit imposuisse labori. 20 Liquitur in pluviam color omnis, et aurea sensim Forma simul volucres fugiens vanescit in auras. Sic Phœbum tenuis necdum perfecta reliquit, Quaæ Phœbo fuerat par, si durasset, imago. ﻿Te quoque, magnorum vates ter maxime vatum, 25 Gallia quem dudum atque immensus suspicit orbis, Te quoque turba ingens nequicquam æquare canendo Aggreditur, capitique pares imponere lauros. Namque nefas animis mortalibus avia longe Pindi adyta, el sacros tecum penetrare recessus : 30 Tanta tibi atque tuæ debetur gloria genti. Et si sæcla sibi similem ventura reservant, Ille, erit ille tuus tandem ; aut si fata recusant, Nullus erit, Corneli, atque hæc tecum inclita fama Ibit in Elysium, et grandem comitabitur umbram. 35 Tu Carlum tanti gaudebas nominis olim Venturum in partem : doctas tam promptus in artes, Tam docilis, tanto Musarum ardebat amore. Nec minus et puero mens vivida, et inditus ignis, Et firma in levibus jam tum constantia cœptis. 40 Non ego te, Corneli, alium florentibus annis Crediderim, aut de te plura exspectasse parentes. Quid tu autem, cum te spirantem in prole videbas Ipse auctor decorum ? Quid, cum sensusque viriles Mirabare, et nil puerile sonantia verba ? 45 Hunc nempe assiduo cultu studioque fovebas Sedulus, hunc Pindi juga nota viamque docebas, Teque ipsum ardebas dulci transfundere nato. Ille audax animi duros insistere calles Tentabat, sensimque augusto adrepere monti : 50 Et dulces oculi, et formosæ gratia frontis, Credo equidem, teneros Phœbi meruisset amores. At tu venturos dum spe jam præcipis annos, Magnarum admirans tam læta exordia laudum, Non fuit ingenio par corpus, et ardua mentis 55

Haud incœpta tulit, majoraque viribus ausa. Defecit sensim vigor, et se tabida pestis Infudit venis, lentoque ardore peredit. Ecce jacet lecto moriens, nec lactea morum Simplicitas, primæ nec forma decora juventæ, 60 Sed neque opes animi et caræ suspiria matris, Proh dolor ! immites possunt avertere Parcas. Circum funereo gemitu domus omnis, et ipse Spes intercisas ereptaque gaudia mœret Infeiix pater. Ah ! flecti si numina possent, 65 Qui superant nato ipse volens impenderet annos. Sed perit. Heu ! periit magni jam patris imago ; Et patri fuerat par, si durasset, imago.

* ↑ Cette pièce, qui parut d’abord en tête des Idyllia du P. de la Rue, en 1669, fut réimprimée dans ses Carmina en 1688 (voyez ci-après, p. 383, note 1), à la fin (p. 146) du livre II, qui a pour titre : Panegyricus. Elle est intitulée dans ce second recueil : Petro Cornelio, tragicorum principi, dedicatio Idylliorum. anno M.DC.LXIX. — Nous publions ces vers avec les retouches de 1688, qui les ont améliorés en divers endroits, et nous indiquons en note les variantes de la première édition.
* ↑ Dans les Idyllia (1669) : « tibi cessit. »
* ↑ Dans les Idyllia : « Dilectos Magni cineres. »
* ↑ Dans les Idyllia : Tuque, o tu, Magnum, Juli, par unus in hostem, Maxime, bellatricem animam, geminæque capacem Fortunæ, pharii servasti funere regis.
* ↑ Dans les Idyllia : At quis, inexpleto properatæ laudis amore, Pompeium, Hispanas meditantem exscindere lauros, In veteres armis juvenilibus ire cohortes Non stupuit ? Quis non, etc.
* ↑ Dans les Idyllia : ............. et aspera flecti Pectora felicis rabiem contemnere Syllæ ? On voit que le P. de la Rue, en modifiant ce passage, a ajouté à la mention du Sertorius de Corneille, celle de l’Héraclius et de l’Othon.
* ↑ Dans les Idyllia : « Dum licet. »
* ↑ Les Idyllia ont cultu, au lieu de versu.
* ↑ Dans les Idyllia : « Quid jam latii laus una theatri. »
* ↑ Les Idyllia ont Et, au lieu de Quas.
* ↑ Il s’agit ici de la traduction faite par Corneille des vers latins du P. de la Rue sur les Victoires de 1667 : voyez ci-dessus, p. 192 et suivantes.
* ↑ Dans les Idyllia : Id patere, et memori tibi sese addicere mente.
* ↑ Charles Corneille, troisième fils de Pierre Corneille, mourut en 1667, à l’âge de quatorze ans. Dans les Idyllia de 1669, ces vers se trouvent à la page 51, parmi les Emblemata heroica ; en regard est une gravure représentant un parhélie et entourée d’un encadrement au haut duquel on lit cette devise répétée au vers 24 et au dernier vers : par si durasset. Dans l’édition de 1688, intitulée : Caroli Ruæi e societate Jesu Carminum libri quatuor, editio quinta, cette pièce est à la page 161 et fait partie du livre III, intitulé : Symbolicus ; elle a pour titre : Petro Cornelio, tragicorum principi, in obitu Caroli filii. Parelius diffluens. Nous suivons, comme pour la pièce précédente, le texte de 1688.
* ↑ Dans les Idyllia (1669) : Forma simul fugit, atque leves vanescit in auras. Au vers suivant, les Idyllia ont relinquit.
* ↑ Dans les Idyllia : « molles oculi. »
* ↑ Ce vers, dans les Idyllia, commence ainsi : « Nec mora defecit vigor. »
